Vážení rodičia,

chcela by som Vás informovať o možnosti integrácie pre žiakov s odborne diagnostikovanými poruchami učenia, prípadne inými zdravotnými problémami, ktoré vyžadujú začlenenie medzi zdravotne znevýhodnených (ZZ) žiakov. Pokiaľ bolo Vaše dieťa integrované už na ZŠ a znevýhodnenie mu naďalej sťažuje štúdium, môže pokračovať v začlenení aj na strednej škole.

Na ďalšej strane nájdete vzor žiadosti o integráciu, ktorú napíše a podpisuje zákonný zástupca žiaka. Treba ju doniesť spolu s prílohami z príslušných inštitúcií (CPPPaP, a pod.) najneskôr na prvé rodičovské združenie vo štvrtok 7.9.2023 od 18.00 h, na ktorom budem prítomná aj ja. Celý proces zaradenia potrebujeme mať ukončený najneskôr do 11.9.2023, preto Vás oslovujeme už v auguste, aby ste si to stihli včas pripraviť.

Žiadosť preto môžete odovzdať aj skôr, a to buď na sekretariáte školy v pavilóne A alebo priamo mne ako výchovnej poradkyni.

Pokiaľ by ste sa chceli poradiť alebo získať viac informácií o celom procese, navštívte nás v škole, prípadne mi napíšte email.

Ďakujem a ostávame s pozdravom

Bratislava, 28. 8. 2023

Mgr. Katarína Novotová

výchovná poradkyňa

Kontakty:

Mgr. Katarína Novotová, východná poradkyňa

mail: [vychovnaporadkyna.oanba@gmail.com](mailto:vychovnaporadkyna.oanba@gmail.com)

príp. Mgr. Darina Chobotová, zástupkyňa RŠ

mail: [chobotova@oanba.sk](mailto:chobotova@oanba.sk)

Peter Kováč, Jarná 1, 810 00 Bratislava (meno a adresa zákonného zástupcu)

Obchodná akadémia

Nevädzová 3

820 07 Bratislava 27

Bratislava

xx.xx.2023

Žiadosť o integráciu žiaka

Žiadam o zaradenie môjho syna/dcéry ........................................................................, nar. ...................................., žiaka/žiačky I. ročníka do integrácie z dôvodu diagnostikovanej poruchy učenia (vymenovať všetky diagnostikované poruchy) ................................................ od školského roku 2023/2024.

V prílohe predkladám aktuálnu správu zo špeciálno-pedagogického a psychologického vyšetrenia (prípadne od iného odborného lekára).

Za kladné vybavenie mojej žiadosti vopred ďakujem.

S pozdravom

..................................................

podpis zákonného zástupcu

Prílohy:

uviesť počet